*Za ostale upotrebe, v. Usije.*

  
Koordinate: 41° 57′ 22" SGŠ, 21° 27′ 23" IGD

**Usje** (mak. *Usje*) je naselje u Republici Makedoniji, u severnom delu države. Usje pripada gradskoj opštini Kisela Voda grada Skoplja. Naselje je južno predgrađe glavnog grada.

Prirodni uslovi
---------------

Usje je smešteno u severnom delu Republike Makedonije. Od najbližeg većeg grada, Skoplja, naselje je udaljeno 6 kilometara. Zbog blizine grada, naselje je suštinski spojeno sa Skopljem i deo je njegovog oboda, ali je zadržalo je odlike seoskog naselja.

Naselje Usje je u okviru brdske oblasti Kršijak, na istočnim padinama planine Vodno. Selo se nalazi u južnom delu Skopske kotline. Kroz selo protiče Usjanski Kanal, koji se uliva u reku Vardar između sela Gornje i Donje Lisiče. Kroz Usje protiče i Usjanski potok, koji deli selo da tri dela.. Na brdu na desnoj stani sela, odakle se može dobro videti celo Skoplje i Skopska kotlina, postavljen je veliki metalni krst. Nadmorska visina naselja je približno 300 metara.

Mesna klima je kontinentalna.

Stanovništvo
------------

Usje je prema poslednjem popisu iz 2002. godine imalo 845 stanovnika. Domaćinstvo u Usju čini prosečno 7 članova, a od toga tri maloletne osobe.

Pretežno stanovništvo u naselju su etnički Makedonci. Sastav prema narodnosti na poslednjem popisu bio je sledeći:

|  |  |  |
| --- | --- | --- |
| **Nacionalnost** | **Ukupno** | **Udeo** |
| Makedonci | 830 | 98,22% |
| Vlasi | 7 | 0,83% |
| Srbi | 6 | 0,71% |
| Turci | 1 | 0,12% |
| ostali | 1 | 0,12% |
|

Većinska veroispovest u naselju je pravoslavlje.

### Iseljavanje

Dosta ljudi se iseljava iz Usja, a iseljenika najviše ima u Dračevu, Kučevištu, Indžikovu, Ognjancima i Skoplju..

Privreda
--------

Stanovništvo sela uglavnom se bavi poljoprivredom, a najviše zemljoradnjom, vinogradarstvom i voćarstvom. Na njivama se uzgajaju žitarice (najviše pšenica), povrtarski proizvodi: paradajz, krastavac, paprika, luk spanać i grašak. Brda koja okružuju selo, zbog dobrih uslova, iskorišćeni su za vinograde i voćnjake. U voćnjacima su najzastupljeniji zasadi breskve, trešnje, kruške, jabuke i kajsije. Deo stanovništva se bavi sekundarnim i tercijarnim delatnostima, a najveći deo njih je zaposlen u cementari „USJE", najvećoj u Republici Makedoniji, koja eksploatiše cement na brdima zapadno od sela. Ostatak zaposlenog stanovništva radi u auto-servisima, fabrikama, privatnima firmama, magacinima koji se nalaze u neposrednoj okolini Usja.

Sport
-----

U selu se nalazi rukometni teren, kao i teren za mali fudbal. U blizini terena za rukomet nalazi se sedište fudbalskog kluba „Vardar 75" i kung-fu klub „Vu Šu".

Vidi još
--------

* Grad Skoplje
* Gradska opština Kisela Voda

Izvori
------

* Popis u Makedoniji 2002. - Knjiga 10.

1. ↑  Trifunoski F. Jovan. „Sliv Markove Reke - antropogeografska promatranja". Filozofski fakultet Skopje, 1958. str. 125
2. ↑  Trifunoski F. Jovan. „Sliv Markove Reke - antropogeografska promatranja". Filozofski fakultet Skopje, 1958. str.127

Spoljašnje veze
---------------

***Usje*** na Wikimedijinoj ostavi

* www.kiselavoda.gov.mk Zvanična stranica opštine Kisela Voda

  

  


| p • r • uNaseljena mesta opštine Kisela Voda |
| --- |
| **Četvrti Skoplja** (**Kisela Voda**  • Dračevo-Naselje), **Prigradska naselja** (Dračevo-Selo  • Usje) |  |